Legal Document

Category: 1957

Text:
58.   ΠΡΟΕΔΡΙΚΟΝ ΔΙΑΤΑΓΜΑ υπ' αριθ. 931 της 24/31 Δεκ. 1975 (ΦΕΚ Α' 296) Περί καθορισμού ποσού εισφοράς δια την αναγνώρισιν χρόνου υπηρεσίας μετόχων του Τ.Σ.Μ.Ε.Δ.Ε., ως συνταξίμου τοιούτου, κατ' εφαρμογήν των διατάξεων του άρθρ. 12 του Ν.Δ. 2724/1953. Έχοντες υπ' όψιν: 1.Τας διατάξεις του άρθρ. 12 του Ν.Δ. 2724/1953 "περί τροποποιήσεως και συμπληρώσεως της κειμένης νομοθεσίας του Ταμείου Συντάξεως Μηχανικών και Εργοληπτών Δημοσίων Έργων (Τ.Σ.Μ.Ε.Δ.Ε.)". 2.Τας διατάξεις του Ν.Δ. 175/1973 "περί Υπουργικού Συμβουλίου και Υπουργείων". 3.Τη υπ' αριθ. 500/12.6.1975 γνώμην του Διοικητικού Συμβουλίου του Τ.Σ.Μ.Ε.Δ.Ε., υποβληθείσαν ημίν δια της υπ' αριθ. 18767/12.7.1975 αναφοράς αυτού. 4.Την υπ' αριθ. 863/1975 γνωμοδότησιν του Συμβουλίου της Επικρατείας, προτάσει του Ημετέρου επί των Κοινωνιών Υπηρεσιών Υπουργού, απεφασίσαμεν και διατάσσομεν: Άρθρον μόνον.-1.Δια την προσμέτρησιν του κατά τας διατάξεις του άρθρ. 12 του Ν.Δ. 2724/1953 (ανωτ. αριθ. 21) αναγνωριζομένου μέχρι 6 το πολύ ετών χρόνου προϋπηρεσίας μετόχων του Ταμείου Συντάξεως Μηχανικών και Εργοληπτών Δημοσίων Έργων (ΤΣΜΕΔΕ) ως συνταξίμου τοιούτου, απαιτείται καταβολή εισφοράς δι' έκαστον αναγνωριζόμενον μήνα εκ δραχμών 500 μη δυναμένου εν πάση περιπτώσει του ποσού τούτου να είναι κατωτέρου του διπλασίου της εκάστοτε παγίας μηνιαίας εισφοράς των μετόχων του Ταμείου, της ισχυούσης κατά τον χρόνον υποβολής της περί αναγνωρίσεως αιτήσεως. 2.Η εκ της αναγνωρίσεως, δι' εξαγοράς του κατά την προηγουμένην παράγραφον του παρόντος χρόνου υπηρεσίας ως συνταξίμου τοιούτου, επερχομένη αύξησις της συντάξεως, καταβάλλεται, εις τους συνταξιούχους ως και εις τα μέλη οικογενείας θανόντων ησφαλισμένων ή συνταξιούχων αυτών, από της πρώτης του επομένου μηνός της ολοσχερούς εξοφλήσεως της οφειλής. Εις τον Ημέτερον επί των Κοινωνικών Υπηρεσιών Υπουργόν, ανατίθεμεν την δημοσίευσιν και εκτέλεσιν του παρόντος. (Αντί της σελ. 212,335) Σελ. 212,335(α) Ταμείο Συντάξεων Μηχανικών και Εργοληπτών 23.Γ.δ.56-58